JWD ถือฤกษ์ดี 8 เดือน 8 เปิดใช้ห้องเย็น “PACS” จ.สระบุรี
JWD กดปุ่มสตาร์ตเครื่องคอมเพรสเซอร์ทำความเย็นในอาคารคลังสินค้าห้องเย็น PACS ในจังหวัดสระบุรี พื้นที่รวม 8,000 ตารางเมตร
JWD กดปุ่มสตาร์ตเครื่องคอมเพรสเซอร์ทำความเย็นในอาคารคลังสินค้าห้องเย็น PACS ในจังหวัดสระบุรี พื้นที่รวม 8,000 ตารางเมตร
10 ส.ค. 2565

นายจิตชัย นิมิตรปัญญา รองประธานเจ้าหน้าที่บริหาร พร้อมด้วยนางอัจฉรา นิมิตรปัญญา กรรมการผู้จัดการกลุ่มธุรกิจห้องเย็น รวมทั้งทีมผู้บริหาร บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ถือฤกษ์ดีวันที่ 8 เดือน 8 ที่ผ่านมา กดปุ่มสตาร์ตเครื่องคอมเพรสเซอร์ทำความเย็นในอาคารเป็นที่เรียบร้อย โดยคลังสินค้าห้องเย็น PACS ในจังหวัดสระบุรี แห่งนี้มีพื้นที่รวม 8,000 ตารางเมตร สามารถจัดสินค้าได้กว่า 11,000 พาเล็ต สำหรับรองรับสินค้ากลุ่มสัตว์ปีกและกลุ่มสินค้าน้ำผลไม้ ในพื้นที่ภาคตะวันออกและภาคตะวันออกเฉียงเหนือ รวมถึงเป็น Smart Cold Chain ที่ระบบจัดเก็บสินค้าอัตโนมัติแบบโรโบติกส์ (ระบบ ASRS) ช่วยลดการใช้พลังงานไฟฟ้า แก้ไขปัญหาแรงงานขาดแคลน จัดเก็บสินค้าได้อย่างรวดเร็วและแม่นยำ นับเป็นคลังสินค้าห้องเย็นที่ทันสมัยในตอนนี้